Diari Oficial de la Generalitat Valenciana


Sumari del DOGV 9756, del 30-12-2023 (2023/13268)

Extracte de la Resolució del director general d'Esport, per la qual es convoquen subvencions destinades a entitats locals per a l'execució del programa de prescripció d'activitat i exercici físic orientat a la salut denominat 'En moviment', per a l'execució del Pla de recuperació, transformació i resiliència, dins del Component 26, en el territori de la Comunitat Valenciana finançat per la Unió Europea - Next Generation EU, per a l'any 2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9756

Data del DOGV
:   30-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/13277


Data del document
:   20-12-2023

Organisme emissor
:   Vicepresidència Primera i Conselleria de Cultura i Esport

Tipus de document
:   Extracte

Anàlisi jurídica

 Descriptors 

:   * Vicepresidència Primera i Conselleria de Cultura i Esport

Extracte de la Resolució del director general d'Esport, per la qual es convoquen subvencions destinades a entitats locals per a l'execució del programa de prescripció d'activitat i exercici físic orientat a la salut denominat 'En moviment', per a l'execució del Pla de recuperació, transformació i resiliència, dins del Component 26, en el territori de la Comunitat Valenciana finançat per la Unió Europea - Next Generation EU, per a l'any 2024. [2023/13810]  
  
BDNS (identif.): 736249.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/736249)  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions.  
https://www.pap.hacienda.gob.es/bdnstrans/inicio  
  
Primer. Objecte  
Estes subvencions tenen per objecte la concessió de subvencions destinades a l'execució del Pla de recuperació, transformació i resiliència dins del Component 26 Foment del Sector de l'Esport - C26 I01. P02 Digitalització. Prescripció d'activitat i exercici físic, per a la realització de les actuacions necessàries per a complir els objectius del PRTR. Estes subvencions aniran destinades a entitats locals per a l'execució del programa de prescripció d'activitat i exercici físic orientat a la salut denominat 'En moviment'.  
  
Segon. Entitats beneficiàries  
Podran ser beneficiaris d'estes subvencions els municipis, les mancomunitats de municipis i les entitats locals menors de la Comunitat Valenciana, així com organismes i entitats del sector públic adscrits a les anteriors, que s'adherisquen al conveni per a realitzar un programa de prescripció d'activitat i exercici físic orientat a la salut denominat 'En moviment', i desenvolupen les actuacions necessàries per a la implantació i execució, en el seu àmbit territorial, del programa 'En moviment', amb la creació, d'almenys, una unitat d'activitat i exercici físic (UAEF), i que puguen tindre la condició d'entitat beneficiària per no concórrer cap de les circumstàncies que ho impedisquen, que es detallen en l'article 13 de la Llei 38/2003, de 17 de novembre, general de subvencions.  
  
Les entitats locals hauran d'adherir-se al Conveni entre la Generalitat, a través de les Conselleries de Sanitat Universal i Salut Pública, i d'Educació, Cultura i Esport, i la Federació Valenciana de Municipis i Províncies per a realitzar un programa de prescripció d'activitat i exercici físic orientat a la salut des d'Atenció Primària del Sistema Valencià de Salut en els municipis de la Comunitat Valenciana, denominat 'En moviment', mitjançant acord plenari de l'òrgan competent municipal.  
  
  
Tercer. Bases reguladores  
Resolució, de 27 de juny de 2023, de la consellera d'Educació, Cultura i Esport, per la qual s'aproven les bases reguladores i es convoquen les subvencions destinades a entitats locals per a l'execució del programa de prescripció d'activitat i exercici físic orientat a la salut denominat 'En moviment', per a l'execució del Pla de recuperació, transformació i resiliència, dins del Component 26, en el territori de la Comunitat Valenciana finançat per la Unió Europea - Next Generation EU, i s'aprova la modificació del Pla estratègic de subvencions d'esta conselleria  
  
Quart. Quantia  
La quantia global màxima que es concedirà en esta convocatòria ascendix a 1.200.000 euros, que es finançaran de la manera següent:  
a) 400.000 euros o l'import final resultant no executat dels crèdits procedents de PRTR, de l'aplicació pressupostària 77.09.49.765.85 del capítol IV, línia S9152 dels pressupostos de la Generalitat per a l'any 2023.  
b) 800.000 euros a càrrec de fons propis de l'aplicació pressupostària Q40910178 457A00 del capítol IV, línia S0055 del projecte de pressupostos de la Generalitat per a 2024.  
  
Cinqué. Termini de presentació de les sol·licituds  
El termini de presentació de les sol·licituds per a esta convocatòria finalitzarà el 29 de febrer de 2024.  
  
València, 20 de desembre de 2023.- El director general d'Esport. (P. D. Resolució de 27.06.2023, DOGV 9635, 10.07.2023): Luis Cervera Torres.